《寒夜留宿故人隐处》
清代·陈煇

高斋期夜宿，萝径独携琴。尊酒成幽酌，孤灯照短吟。

竹泉分小涧，霜叶响空林。且尽山中醉，谁论物外心。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。